**Karina Cifka** (poļu: *Karina Cyfka*; dzimusi 1987. gada 28. oktobrī Ribņikā kā **Ščepkovska** (poļu: *Szczepkowska*), arī **Ščepkovska-Horovska** (poļu:  *Szczepkowska-Horowska*)) ir Polijas starptautiskā lielmeistare šahā (2010).

Biogrāfija
----------

Daudzkārtējā Polijas junioru šaha čempionātu laureāte dažādās vecuma grupās: 2002. gadā izcīnījusi sudraba medaļu U16 vecuma grupā, 1999. gadā U12 vecuma grupā, 2003. gadā uzvarējusi U16 vecuma grupā, 2005. gadā uzvarējusi U18 vecuma grupā un 2006. gadā izcīnījusi sudraba medaļu U20 vecuma grupā. Pārstāvējusi Poliju arī Pasaules un Eiropas junioru šaha čempionātos, kur lielāko panākumu guvusi Pasaules junioru čempionātā 2003. gadā, kad izcīnījusi sudraba medaļu U16 vecuma grupā. Kopš 2004. gada regulāri piedalījusies Polijas sieviešu šaha čempionāta finālos. Šajos turnīros izcīnījusi 6 medaļas: zelta (2020), sudraba (2015) un 4 bronzas (2011, 2013, 2017, 2021). 2010. gadā Poznaņā uzvarējusi Polijas studenšu šaha čempionātā. 2011. gadā dalījusi 1.-2. vietu Kristīnas Radzikovskas šaha memoriālā. 2012. gadā atkārtoti uzvarējusi Polijas studenšu šaha čempionātā. 2020. gada augustā uzvarējusi Polijas sieviešu šaha čempionātā, papildus mačā par 1. vietu ar 2:0 pārspējot Klaudiju Kulonu. 2021. gada maijā Bidgoščā izcīnījusi 3. vietu Polijas sieviešu šaha čempionātā.

2021. gada novembrī Rīgā ierindojusies 42. vietā 2021. gada "FIDE Chess.com Grand Swiss" turnīrā sievietēm.

Sekmīgi pārstāvējusi Polijas komandu lielākajos komandu šaha turnīros:

* Pasaules šaha olimpiādēs piedalījusies 4 reizes (2012-2018). Komandu vērtējumā izcīnījusi sudraba (2016) medaļu. Individuālajā vērtējumā izcīnījusi sudraba (2016) medaļu;
* Eiropas komandu šaha čempionātos piedalījusies 5 reizes (2011-2019). Komandu vērtējumā izcīnījusi sudraba (2011) un bronzas (2013) medaļas. Individuālajā vērtējumā izcīnījusi sudraba (2013) un bronzas (2011) medaļas;
* Pasaules komandu šaha čempionātā piedalījusies 3 reizes (2007-2009, 2015).

Par panākumiem turnīros FIDE 2006. gadā Cifkai piešķīra starptautiskās meistares (WIM) nosaukumu, bet 2010. gadā - starptautiskās lielmeistares (WGM) nosaukumu. 2016. gadā izpildījusi starptautiskā vīriešu meistara (IM) nosaukuma normu.

Atsauces
--------

1. ↑  Budimex Indywidualne Mistrzostwa Polski Kobiet' 2017
2. ↑  Akademickie Mistrzostwa Polski Kobiet Poznań 2010
3. ↑  I Międzynarodowy Turniej im.K.Hołuj-Radzikowskiej 2011
4. ↑  «PZSzach.org: AMP – znamy zwycięzców». Arhivēts no oriģināla, laiks: 2016. gada 9. martā. Skatīts: 2016. gada 19. septembrī.
5. ↑  MOKATE Polish Women's Championship
6. ↑  PGNiG TERMIKA Indywidualne Mistrzostwa Polski Kobiet w Szachach - ChessManager
7. ↑  2021 FIDE Chess.com Women's Grand Swiss
8. ↑  OlimpBase :: Women's Chess Olympiads :: Karina Szczepkowska-Horowska
9. ↑  OlimpBase :: European Women's Team Chess Championship :: Karina Szczepkowska-Horowska
10. ↑  OlimpBase :: World Women's Team Chess Championship :: Karina Szczepkowska-Horowska
11. ↑  1st quarter Presidential Board 2010, 3-6 January 2010, Bursa, TUR
12. ↑  87th FIDE Congress 2016, Baku, Azerbaijan

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)